als_Latn dik_Latn sag_Latn
Ish-kryeministri Berisha siç e ka bërë traditë tanimë, ka hedhur një tjetër mufkë nga ato të tijat, duke akuzuar ministrinë e Arsimit së po përdor administratën për fushatë. Natyrisht, burim kishte qytetarin e famshëm dixhital që është bërë gaz i botës.
Por, si qëndron e vërteta e arsimit dhe përfshirjes së punonjësve në parti politike?
Siç duket në foton e mëposhtme, në çadrën e PD-së e patrazuar proteston kundër qeverisë Teuta Çoba, gruaja e kryetarit te PD-së Shkodër, aktualisht drejtoreshë në Inspektoriatin e Arsimit.
A është ky përdorim i administratës nga Rama apo???!!!
Pavarisht kësaj, siç duket nga fotoja e dytë, Çoba shfaqet në foto me ministren e Arsimit, veçse jo në fushatë, por në takim institucional, pra për punë. E njëjta gjë vlen edhe për zonjën në të majtë të ministres, veshur me te bardha, e cila është drejtoreshë e shkollës “28 Nëntori” në Shkodër dhe gruaja e kryetarit të Këshillit Bashkiak të Shkodrës, pra e djathtë. E megjithatë, siç duket, ministrja është shumë miqësore me secilën prej tyre.
Por ka edhe një rast tjetër spektakolar, ku shihet se si militanti (mësuesi) të fotoja e mëposhtme shkon krah gruas së Bashës dhe deputetes demokrate në çadër, ndërsa ministrja e takon në institucion, pra në shkollë. Se cili ‘i përdor’ mësuesit edhe sot, është e qartë. Gjithësesi, është bindja e tyre dhe këtë nuk e ka paragjykuar as ministrja Nikolla për sa kohë ata janë dhe në punë dhe në çadër.
E thënë këto, ndryshe nga 4 vjet më parë kur mësuesit dhe jo vetëm, përziheshin nga puna nëse ishin me PS-në, sot perkundrazi, ministrja bën foto me ta dhe faktet tregojnë se nëse ata e meritojnë, bëhen edhe drejtorë e drejtoresha, pavarsisht bindjeve politike.
Tek e fundit, Berisha duhet të kuptojë diçka. Pas 27 vitesh, ka respekt për bindjet e secilit; që merita vlerësohet pavarsisht kësaj dhe më në fund ka marrë fund historia e shëmtuar e denigrimit në varësi të bindjeve bashkë më shfrytëzimin e dhunshëm elektoral.
als_Latn als_Latn als_Latn als_Latn als_Latn als_Latn als_Latn als_Latn